Aloitamme järjestyksessä toisen vuosittaisen naisten kanavan -
Kaikkien kansojen rukouskonferenssissa Jerusalemissa.
Meillä on mahtava juhla-ateria, eikö niin?
Herra on valmistanut meille monia erityisiä asioita.
Aloitamme ylistyksellä, -
jota johtaa uusi ystäväni Ruth Fazal.
Olen tuntenut hänet koko ikäni. Hän ei vain ole tuntenut minua.
Hän on jakanut ylistäjän sydäntään kaikkialla maailmassa.
Minulla oli siunaus kasvaa kodissa, jossa kuunneltiin hänen musiikkiaan.
Kun törmäsin häneen Jerusalemissa, -
en ollut uskoa sitä todeksi.
Hän ei olekaan henkiolento. Hän todella on lihaa ja verta.
Rakastan häntä. Teemme hauskoja asioita yhdessä. Käymme kahviloissa.
Hän on vielä hauskempi luonnossa kuin CD-levyllä.
Tahdon avata hänen ylistäjän sydäntään teille.
Liitytään ylistykseen hänen kanssaan.
Pahoittelen, että salissa on kuuma.
Jotkut ovat lämpimistä maista, ja teistä tämä ei tunnu kuumalta.
Uskomme, että Jumala lähettää Pyhän Hengen ilmastoinnin -
ja virkistymisen. Astutaan sisälle Jumalan ylistyksen sydämeen.
Myöhemmin saamme kuulla voimallisia todistuksia.
Puhun teille, ja Cindy Jacobs pitää pääpuheen myöhemmin.
Tästä tulee mahtavaa. Valmista sydämesi Herran edessä -
saamaan siunauksia ja kaikkea, mitä Jumalalla on varattuna.
Isä, tulemme läsnäoloosi.
Olet odottanut meitä, joten me tulemme.
Rakastamme Sinua, Herra.
Noustaan seisomaan.
Missä joki juoksee
Missä joki juoksee, siellä tahdon olla
Tahdon olla siellä, missä joki virtaa
Missä joki virtaa, sinne tahdon mennä
Tahdon mennä sinne, missä joki juoksee
Missä joki juoksee
Missä joki juoksee, siellä tahdon olla
Tahdon olla siellä, missä joki virtaa
Missä joki virtaa
Missä joki virtaa, sinne tahdon mennä
Tahdon mennä sinne, missä joki juoksee
Missä joki juoksee
Missä joki juoksee, siellä tahdon olla, kanssasi Herra
Tahdon olla siellä, missä joki virtaa
Missä joki virtaa
Missä joki virtaa, sinne tahdon mennä
Tahdon mennä
Jumalan joki virtaa, Jumalan joki on täällä
Annatko sen vain ohittaa sinut?
Vai astutko sisään?
Kyllä, Herrani, minä tulen. Olen varmasti mukana
Tahdon olla siellä, missä Jumalan joki virtaa vapaana
Missä joki virtaa
Missä joki virtaa, siellä tahdon olla
Tahdon olla siellä, missä joki virtaa
Missä joki virtaa
Missä joki virtaa, sinne tahdon mennä
Tahdon mennä
Olen veden alla
En yritä uida
Minusta on ihana tuntea voimasi, kun annan Sinun kantaa minua
Kyllä, Herra, minä tulen, olen varmasti mukana
Tahdon olla siellä, missä Jumalan joki virtaa vapaana
Missä joki juoksee
Missä joki juoksee, siellä tahdon olla
Tahdon olla siellä, missä joki virtaa
Missä joki virtaa
Missä joki virtaa, sinne tahdon mennä
Tahdon mennä sinne, missä joki juoksee
Missä joki juoksee
Missä joki juoksee, siellä tahdon olla
Tahdon olla siellä, missä joki virtaa
Missä joki virtaa
Missä joki virtaa, sinne tahdon mennä
Tahdon mennä
Tunnen Henkesi kantavan minua, rakkautesi voima
En saata sitä ymmärtää
Mutta tiedän olevani turvassa
Kyllä, Herrani, minä tulen. Olen varmasti mukana
Tahdon olla siellä, missä Jumalan joki virtaa vapaana
Missä joki juoksee
Missä joki juoksee, siellä tahdon olla
Tahdon olla siellä, missä joki virtaa
Missä joki virtaa
Missä joki virtaa, sinne tahdon mennä
Tahdon mennä sinne, missä joki juoksee
Missä joki juoksee
Missä joki juoksee, siellä tahdon olla
Ota minut mukaasi, Herra. Tahdon olla
Missä joki virtaa
Missä joki virtaa, sinne tahdon mennä
Tahdon mennä sinne, missä joki juoksee
Tahdon olla
Missä joki virtaa
Tahdon mennä sinne, missä joki juoksee
Tahdon olla siellä, missä joki virtaa
Sinne olen menossa. Vie minut syvemmälle jokeen
Vie minut syvemmälle
Vie minut syvemmälle jokeen
Vie minut syvemmälle
Vie meidät syvemmälle jokeen
Vie minut syvemmälle jokeen
Vie minut syvemmälle jokeen...
Ensiksi tahdon sanoa, että minulle on suuri kunnia seistä tässä, -
koska tunnen monta naista tässä salissa.
Tässä salissa on monta suurta Jumalan naista.
Minulla on kunnia seistä edessänne -
ja jakaa asioita sydämeltäni.
Kuka oli viime vuonna täällä naisten kanavassa?
Hyvä tietää.
Muistan, mistä puhuin viimeksi.
Sanon aina, että olen sydän-ihminen, -
jo ennen konferenssia, jonka aihe on Daavidin sydämen vastaanottaminen.
Koen, että elämäni sanoma, kaikki, mitä elämässäni teen, -
tulee suoraan sydämestäni.
En tee asioita vain asioiden tekemisen vuoksi.
Koen, että se on minulle luonnollista.
Viime vuonna puhuin siitä, -
että naisilla on erityinen lahja, ystävyys.
Kerroin naisten sydämestä.
Kun miehet kokoontuvat ja heiltä kysyy jälkeenpäin, -
mistä he puhuivat, he vastaavat: "Urheilusta, työstä, kai..."
Mitä se sitten onkin.
Kun naiset tapaavat keskenään, ja mies kysyy kotona, -
mistä he keskustelivat, nainen voi puhua vaikka miten pitkään: -
"Puhuimme siitä ja tästä ja tuosta."
Naisesta voi puolessa tunnissa saada selville kaiken.
Naisille suhteet ovat tärkeitä.
Joku sanoi, että koska nainen on luotu Aadamin kyljestä, -
meidät on luotu läheisyyttä varten.
Kylki on intiimi osa.
Kylkiluu on lähellä sydäntä.
Nainen on luotu läheisyyttä varten.
Suhteet on meille tärkeitä. Haluamme jakaa kaiken, mitä on sisällämme.
Kun olemme surullisia eikä meillä ole ystävää, jonka kanssa jakaa asioita, -
kun olemme muuttaneet tai kun koemme yksinäisyyttä, -
ajattelemme: "Kunpa minulla olisi ystävätär.
Kertoisin hänelle kaiken, mitä sisälläni on."
Se ei ole sama asia oman aviomiehen kanssa, -
koska naisten välinen suhde on erilainen.
Naiset kokoontuvat neulonta- tai ompelupiiriin, -
rumpukerhoon tai laulukerhoon. Jaamme luonnollisesti sydäntämme.
Isä, tahdon kiittää tästä päivästä -
ja tästä Jumalan järjestämästä mahdollisuudesta, -
jossa Jumalan naiset eri maista ja kansoista -
kokoontuvat yhteen nimessäsi.
Isä, olemme yhden lipun alla, ja se lippu on rakkaus.
Isä, kiitos Sinun lipustasi, joka on yllämme. Se on rakkaus.
Herra, Sinä tunnet yksinkertaisen elämäni.
Se näyttää monimutkaisilta muille ihmisille, mutta sinä tunnet sisimmän.
Tunnet elämän, jota sisällä sydämessämme elämme.
Ihminen näkee ulkokuoren, mutta Sinä tiedät, mitä jokaisen sisällä on.
Isä, tiedät, että tahdomme elää Sinulle, -
olla eläviä uhreja, kuten olet meitä kutsunut, -
olla Jumalan tyttäriä ja ilmentää kauneuttasi ja kirkkauttasi.
Isä, kiitos tästä päivästä. Kiitos kaikista sanomista.
Kaikki, mitä tässä teltassa tapahtuu, -
on Sinun kunniaksesi. Se kaiuttaa ikuisuuttasi.
Aseta sydämiimme kalliita, kalliita aarteita.
Kun lähdemme tästä kaupungista ja paikasta, -
viemme mukanamme kalliita asioita, -
joista voimme pitää kiinni vaikeina aikoina.
Meillä on Sanasi, josta pitää kiinni, ja asioita, joita opetit meille täällä.
Annamme Sinulle kaiken kunnian Jeesuksen nimessä, aamen.
Olen kuullut saarnaajien sanovan, -
että jokaisella saarnaajalla ja henkilöllä on elämänsanoma.
Oletko kuullut sitä aiemmin?
Kerroin tämän viime vuonna.
Ihminen saattaa puhua monista eri asioista, -
mutta aina tulee läpi yksi asia, josta he puhuvat yhä uudelleen.
Uskon sen johtuvan siitä, että Jumala kirjoittaa tarinaamme.
Uskon, että meistä jokainen on oma sävelensä isossa sinfoniassa.
Jumala tekee jokaisen elämässä jotakin erityistä.
Kun ikuisuudessa kokoonnumme, saamme kuulla koko sinfonian.
Hän sanoo: "Tämä on säveleni. Tämä on Becca.
Tämä on Abby. Tämä on Megan. Tämä on Marie. Tämä on Desirée."
Hän laittaa sävelet yhteen ja sanoo: "Kuulkaa, mitä minä kuulen."
Meillä jokaisella on sanoma. Uskotko sen?
Koetko, että Jumala tekee elämässäsi jotakin erityistä?
Näet maailman omalla ainutlaatuisella tavallasi.
Raamatussa sanotaan, että näkemi- semme ja tietomme ovat vajavaisia.
Jos Jumala on iso timantti, meistä jokainen on siitä viiste.
Meistä jokainen heijastelee jotakin näkökulmaa Jumalasta.
Kun kuulin saarnaajan sanovan, että kaikilla on oma elämänsanomansa, -
ajattelin: "Mikä on minun elämän- sanomani? Onko minulla sellainen?"
Minun elämänsanomani käsittelee sydäntä.
Minulle siis sopii erittäin hyvin, -
että konferenssin teema on Daavidin sydämen vastaanottaminen.
Koen, että se on elämänsanomani, josta Jumala on puhunut minulle.
Kun etsin Herraa, koin jostakin syystä, -
että esiin nousi jatkuvasti kysymys: "Jumala, mitä vaadit minulta?"
Jumala on hyvin iso. Voisimme tehdä monia asioita maan päällä.
Kyselin: "Jumala, mitä tahdot minusta?"
Me kaikki kysymme jossakin elämänvaiheessa, -
miksi olemme olemassa.
Se on ensimmäinen kysymys. Miksi olen ylipäätään täällä?
Misty Edwards kysyy aina: "Mikä on homman juju? Miksi olemme täällä?"
Meidän täytyy ensin selvittää, -
että Jumala on luonut meidät omaksi kuvakseen.
Olemme täällä Hänen lähettiläinään, heijastuksenaan ja kuvanaan.
Valtakunnassa meillä on sovituksen virka.
Tehtävämme on tuoda ihmisiä takaisin Jumalan yhteyteen.
On monia tapoja tehdä se.
Abby on lääketieteen tohtori Nigeriassa ja Englannissa.
Hän tuo ihmisiä Jumalan luo osoittamalla laupeutta -
ja parantamalla ihmisiä.
Becca puolestaan laulaa.
Hän vie ihmisiä Jumalan valtaistuimen eteen ylistyksessä.
Meistä jokaisessa on jotakin ainutlaatuista sen suhteen, -
miten tuoda ihmisiä Jumalan luo. Ehkä se on ystävällinen sana.
Joskus se on Jumalan rauha.
Onko joku lähestynyt sinua, kun sinulla on ollut rauha?
Niin ei käy, jos sinulla ei ole rauhaa. Onko sinulle sanottu: -
"Sinusta huokuu rauha"?
Maailmassa kaikki ovat ahdistuneita ja hermostuneita.
He juoksevat ympäriinsä.
Minulle niin ei käy useinkaan. Minulle on kerrottu tästä.
Olen toiminnan nainen.
Sydämessäni on rauha, mutta tykkään touhuta.
Kun sinulla on rauha, ihmiset sanovat: "Sinusta huokuu Jumalan rauha."
Sitten voit kertoa, miksi sinulla on Jumalan rauha.
Etsin Jumalaa ja kysyin, mitä Hän minusta tahtoo -
ja mitä minun oikein on määrä tehdä täällä.
Voimme tehdä monia asioita. Täytän marraskuussa 35 vuotta.
Olen tehnyt monia asioita. Tuntuu kuin olisin elänyt monta elinikää.
Joka vuosi tuntuu kuin olisin elänyt kokonaisen eliniän.
En osaa selittää. Joka vuosi ajattelen: "Tänä vuonna tein hirveästi asioita!"
Se ei ole tärkeintä.
Olen tullut siihen pisteeseen, ettei ole väliä, mitä teen tai en tee.
Ihmiset kysyvät aina: "Mitä sinä teet työksesi?"
Se, mitä teemme, ei määritä, keitä olemme.
Sanoin: "Jumala, voin tehdä monia asioita, mutta mitä Sinä tahdot?
Haluatko, että menen luolaan asumaan?"
On monia käsityksiä siitä, mitä on Jumalan palveleminen.
"Menenkö töihin orpokotiin? Olenko opettaja? Olenko vaimo? Äiti?
Mitä tahdot?"
Kun etsin Jumalaa, Herra sanoi: -
"Tahdon, että sydämesi on täydellinen edessäni.
Tehtäväsi tässä maailmassa on, -
että varjelet sydämesi puhtaana ja täydellisenä edessäni -
elämäsi jokaisena päivänä. Se on tehtäväsi.
Voin tehdä elämälläsi mitä tahansa, -
jos sinulla on täydellinen sydän."
Meistä jotkut kavahtavat täydellinen-sanaa.
"Eihän kukaan ole täydellinen."
Raamatussa kehotetaan olemaan täydellinen, kuten Hän on täydellinen.
Sananlaskuissa sanotaan: "Vaella huoneessasi täydellisellä sydämellä."
Kuvittele sanovasi jollekulle: "Olen täydellinen."
Tiedämme, että tässä maailmassa emme ikinä saavuta täydellisyyttä.
Jumala sanoo, että sydämemme voi olla täydellinen. Uskon sen.
Siitä on monta vuotta. Siitä asti se on ollut työtäni joka päivä.
Useimmiten en edes osaa vastata ihmisille, mitä teen työkseni.
Elämäni on hyvin mielenkiintoista.
Sanon: "Olen Tom Hessin vaimo. Teen sitä ja tätä.
Soitan harppua rukoustornissa, tapaan ihmisiä ja kirjoitan kirjoja."
Sillä ei oikeastaan ole väliä.
Työni täällä on pitää sydämeni täydellisenä Jumalan edessä.
Sitä teen kaikki päivät.
Jos pystyisitte kurkistamaan sisäiseen olemukseeni, -
sitä teen kaikki päivät.
Meille tapahtuu monia asioita.
Monesti ihmiset loukkaavat sanoillaan.
Jään ihmettelemään, mitä joku tarkoitti sanoillaan.
Monia asioita tapahtuu.
Jopa läheiset saattavat pettää.
Elämässä tapahtuu monia asioita.
En pysty muuttamaan ihmisiä. En pysty muuttamaan olosuhteitani.
Me kaikki hoksaamme sen. Jos yrittää hallita olosuhteitaan, tulee hulluksi.
Jos yrittää hallita ihmisiä ympärillään, tulee hulluksi.
Päätyy hullujenhuoneelle.
Tai tulee niin kireäksi, ettei enää pysty nauttimaan elämästä.
Meidän täytyy päästää irti ihmisistä. Se on vaikeaa.
Täytyy sanoa: "Se alkaa minusta."
Voin saada sisäisen vapauden, -
vaikka kaikki ympärilläni menee pieleen.
Vaikka kaikki tuntuu luhistuvan, ei hätää, jos sisäisesti on kunnossa.
Voisin puhua koko päivän siitä, mitä teen päivät pääksytysten.
Kutsun sitä sydäntyökseni.
Jotkut panostavat kuntoiluun ja ulkonäköön.
Minä satsaan sisäiseen kuntoiluun.
Sydämeni vahvistuu.
Olen panostanut paljon anteeksiantokykyyn: -
jatkuvaan anteeksiantoon, kaunoista irti päästämiseen -
sekä loukkauksista ja kivuista irti päästämiseen.
Se, että jollakulla on täydellinen sydän, ei tarkoita, etteikö tuntisi.
Se ei tarkoita, ettei sattuisi.
Täytyy yhä päästää ihmiset lähelle. Ei voi rakentaa suojamuuria.
Sitä avaa sydäntään yhä enemmän kokemaan ihmisiä ja asioita.
Täytyy vaan tietää, mitä tehdä tiedolla, jota vastaanottaa sydämeensä.
Niinpä tämä on työni Jumalan edessä.
Ap. t. 13:22: "Minä olen löytänyt... sydämeni mukaisen miehen, -
joka on tekevä kaikessa minun tahtoni".
Kuka tuo mies on ja millainen on hänen sydämensä?
Millainen Daavid oli, kun hän poikana paimensi lampaita kedolla?
Mitä Jumala hänessä rakasti niin paljon?
Sanoin, että haluan sellaisen sydämen.
Jumala katsoi koko maailmaa ja sanoi: "Tällaista sydäntä rakastan".
Tahdotko saada sellaisen sydämen?
Haluan, että Jumala voi sanoa niin minusta. Koin jumalallista kateutta.
Sanoin: "Minäkin haluan sellaisen sydämen kuin Daavidilla oli, -
niin että voit sanoa minusta: 'Hän on sydämeni mukainen nainen.'"
Tämä alkoi...
Niin se alkoi. Siitä on nyt kymmenen vuotta.
Tämä on kymmenen vuoden etsintäni tulos.
Siinä on sata sivua.
Minulla oli valtavasti materiaalia. Voitte kuvitella.
Kun Jumala asetti sydämelleni Sydänten kuningas -kirjan, -
tutkin ensimmäisten kahden vuoden ajan lähes tuhatta raamatunkohtaa, -
jossa Jumala puhuu sydämestä.
Tutkin ja luin kahden vuoden ajan.
Sitten minun piti valita kirjaani jakeet kahden tuhannen jakeen joukosta.
Sitten koin, että Jumala halusi kirjaan kuvituksen.
Joskus luemme sanoja ja kuulemme sanoja, -
ja se on oma juttunsa, mutta kun näemme...
Kuvien näkeminen on eri juttunsa. Aamen?
Aloin ajatella: - "Ihmisten täytyy nähdä, -
miltä sydän näyttää."
Emme aina näe sitä. Emme ymmärrä, miltä se näyttää. Esimerkiksi...
Miltä pelko näyttää?
Kahleilta, onnettomuudelta ja muulta. Miltä se näyttää?
Miltä Jumalan kiivaus näyttää?
Tässä on 12 heimon 12 kiveä.
Juudan leijona ärjyy Israelin 12 heimon ylitse.
Sitä on Jumalan kiivaus. Kaikki eivät ajattele niin. Iso leijona ärjyy.
Sitä on Jumalan kiivaus.
Pyysin ystävääni Priscillaa, joka luo profeetallista taidetta, -
tekemään kanssani yhteistyötä ja kuvittamaan, -
miltä sydämen ominaisuudet näyttävät.
Tahdon ihmisten näkevän ne.
Kun ihmiset katsovat niitä, heidän sydämissään tapahtuu jotakin.
Se on ollut mahtavaa. Kun näytän ihmisille kuvia, -
ihmiset alkavat kertoa kaikenlaisia asioita ja vuodattaa sydämiään: -
"Tämä kertoo minulle, että... Minusta tuntuu, että..."
Jotkin kuvat...
Tämä kuva kertoo läpinäkyvyydestä.
Se kertoo siitä, kun olemme valmiit riisumaan naamiomme -
ja olemaan aidosti itsemme.
Joillekin on elämän pelottavin päivä, -
kun he lakkaavat teeskentelemästä, että kaikki on kunnossa, -
riisuvat naamionsa ja näyttävät maailmalle, keitä he ovat oikeasti: -
"En ole kunnossa. Maailmani luhistuu, mutta kukaan ei tiedä siitä."
Tai ehkä olet hieno ihminen, mutta et ole näyttänyt kenellekään, kuka olet.
Ehkäpä olet aina piileskellyt jonkun toisen takana.
Sinun on astuttava varjosta ja sanottava: "Aion nyt loistaa.
Näytän maailmalle, että olen täällä, että olen elossa -
ja että minulla on nimi ja jotakin tarjottavaa maailmalle.
Eräs israelilainen ystävä sanoi: "En pidä kuvasta."
Hän sanoi: "Tuo ei ole Jumalasta."
Sanoin: "Niinkö? Kerrohan lisää."
Aina kun näytän kirjaa jollekulle, hän jää kiinni yhteen kuvaan.
Hän ei pääse yli siitä.
Hän jää jumiin yhteen kuvaan. Sanon: "Hmm... mielenkiintoista."
En käy koko kirjaa läpi. Näytän vain muutamia.
Rakastan niitä kaikkia. Selailen kirjaa alati. En voi uskoa, että se on minun.
"Tämä on hieno kirja..."
"Kirjoitinko minä tämän kirjan? Se on aika hyvä."
Kuvat ovat kauniit. En voi ottaa niistä kunniaa.
Tykkään puhua tästä kuvasta. Raamatunkohta on Laulujen laulusta.
Neito sanoo: "Älkää katsoko sitä, että minä olen musta, päivän paahtama.
Äitini pojat vihastuivat minuun, panivat minut viinitarhain vartijaksi -
-omaa viinitarhaani en vartioinut."
Tämä kertoo siitä, kun laiminlyömme itseämme. Tämä on aarre.
Sydämemme on aarrearkku.
Puhutaan sydämen varastosta.
Ihminen on sitä, mitä hänen sydämessään on.
"Kootkaa itsellenne aarteita taivaaseen."
Meidät tuomitaan sen mukaan, mitä olemme varastoineet sisällemme.
Talletimmeko sinne totuutta ja rakkautta vai tämän maailman asioita?
Tässä sydämessä on aarre.
Luulen, että me naiset olemme tällaisia, -
koska meidän odotetaan pitävän huolta kaikista.
En tiedä teistä, mutta minä olin.
Täytyy huolehtia kaikista muista.
Oletko päivän päätteeksi kysynyt ikinä: "Entäs minä sitten?"
Entäs minä?
Monen päivän päätteeksi kysyin: "Entäs minä, Jumala?
Annoin kaiken kaikille muille. Onko minulle mitään?"
Olemme kuin pieniä kerjäläisiä. "Entäs minä, Jumala?"
Mielestäni tämä pätee moniin naisiin.
Meidän odotetaan antavan ja antavan ja antavan.
Mieheltä odotetaan, että hän tekee sitä, mistä hän pitää.
Jos nainen tekee samoin, sitä pidetään itsekkäänä.
Jos haluaa seurata sydämen poltetta -
ja Jumalan antamia asioita, tuntuu kuin pitäisi pyytää anteeksi.
"Anteeksi, että haluan tehdä tätä.
Tykkään tästä tosi paljon. Anteeksi."
En tiedä teistä, mutta monesti itse pyydän anteeksi asioita, -
joihin Jumala on antanut minulle poltteen. Aivan kuin olisi itsekäs, -
jos haluaa pitää huolta itsestään tai tehdä rakastamiaan asioita.
Tämä sydän on laiminlyöty, -
koska ihminen teki kaikkea kaikkien muiden hyväksi.
Joskus jopa karsii siitä, että viettää aikaa Jumalan kanssa.
Onko kukaan sortunut siihen? Minä olen.
Sitten tulee väsyneeksi, ärtyneeksi ja kiukkuiseksi.
Miksi? Koska ei pitänyt sydäntään Jumalan edessä.
Ja niin se jatkuu.
Seuraavaksi haluan näyttää teille kuvan parannuksenteosta.
Parannusta tekevä sydän.
Ennen kuin teemme parannuksen, sydämemme on hyvin kuiva ja kova.
Alkuperäisen maalauksen pinta on rosoinen ja kuiva.
Kun teemme parannuksen, elävä vesi virtaa sisälle.
Sydämen toinen puoli herää eloon.
Joskus ihmettelemme, miksi meistä tuntuu tietyllä tavalla.
Jumala odottaa, että teemme parannuksen.
Joskus kun tietää todella, että täytyy tehdä parannusta jostakin, -
koemme, että parannuksenteko on paha sana, mutta se on paras sana.
Parannuksenteko on Jumalan armoa.
Meidän ei tarvitse jäädä sellaisiksi.
Jumala tarjoaa mahdollisuutta kääntyä ja korjata asiat.
Hän voi puhdistaa ja uudistaa sydämemme. Se on Jumalan lahja.
Kirjassa joka aukeaman toisella sivulla on raamatunkohta, -
jonka olen valinnut Raamatusta.
Ihmiset voivat katsoa kuvaa, lukea tekstin -
ja antaa Jumalan Sanan hoitaa heidän sydäntään.
Kirjassa on siis kuva ja Jumalan Sana.
Joskus nielemme valheen. Vain totuus ja Jumalan Sana -
voi tuoda valon sydämeen ja muutoksen, jota tarvitsemme.
Luetaan 1. Sam. 16.
Tästä on tullut suosikkilukujani koko Raamatussa.
Luen 1. Sam. 16:1―13:n.
Tässä puhutaan Saulin kuninkuuden loppuajoista.
Saul oli tuomittu. Hän oli Israelin ensimmäinen kuningas.
Kansa kinusi itselleen kuningasta, joten Jumala antoi sille kuninkaan.
Ennen Saulia ei ollut kuningasta.
Jumala sanoi: "Ette tarvitse kuningasta. Minä olen kuninkaanne.
Sanassani on kaikki, mitä hallitsemiseen tarvitaan.
Olen antanut joka perheelle kyvyn hallita itseään."
Israel sanoi: "Ei. Me tarvitsemme kuninkaan.
Haluamme sellaisen diktaattorin kuin kaikilla muillakin kansoilla on."
Joskus on helpompi, kun joku sanoo, mitä tehdä.
On työläämpää tutkia Jumalan Sanaa ja tietää, mikä on oikein.
Joskus on helpompi sanoa: "Haluan, että joku sanoo, mitä pitää tehdä."
Se vaikuttaa hullulta, mutta se on totta.
Samuel vastaanotti tuomion siitä, että Saulin aika oli ohi.
Jumala oli löytänyt toisen miehen, joka on Jumalan sydämen mukainen.
"Ja Herra sanoi Samuelille: 'Kuinka kauan sinä suret Saulia?
Minähän olen hyljännyt hänet, -
niin ettei hän enää saa olla Israelin kuninkaana.
Täytä sarvesi öljyllä ja mene; -
minä lähetän sinut beetlehemiläisen Iisain luo, -
sillä hänen pojistansa minä olen katsonut itselleni kuninkaan.'
Mutta Samuel sanoi: 'Kuinka minä voisin mennä sinne?
Jos Saul saa sen kuulla, tappaa hän minut.' Herra vastasi: -
'Ota mukaasi vasikka ja sano: "Minä tulin uhraamaan Herralle".
Kutsu sitten Iisai uhrille, niin minä ilmoitan sinulle, mitä sinun on tehtävä;
ja voitele minulle se, jonka minä sinulle osoitan.'
Samuel teki, niinkuin Herra oli puhunut.
Mutta kun hän tuli Beetlehemiin, tulivat kaupungin vanhimmat -
vavisten häntä vastaan ja kysyivät: 'Tietääkö tulosi rauhaa?'
Hän vastasi: 'Rauhaa. Minä olen tullut uhraamaan Herralle.
Pyhittäytykää ja tulkaa minun kanssani uhrille.'
Ja hän pyhitti Iisain ja hänen poikansa ja kutsui heidät uhrille.
Kun he sitten tulivat ja hän näki Eliabin, ajatteli hän: -
'Varmaan on nyt tässä Herran edessä hänen voideltunsa'.
Mutta Herra sanoi Samuelille: -
'Älä katso hänen näköänsä äläkä kookasta vartaloansa, -
sillä minä olen hänet hyljännyt. Sillä ei ole, niinkuin ihminen näkee: -
ihminen näkee ulkomuodon, mutta Herra näkee sydämen.'
Niin Iisai kutsui Abinadabin ja toi hänet Samuelin eteen.
Mutta hän sanoi: 'Ei ole Herra tätäkään valinnut'.
Silloin Iisai toi Samman esille.
Mutta hän sanoi: - 'Ei ole Herra tätäkään valinnut'.
Niin toi Iisai seitsemän poikaansa Samuelin eteen.
Mutta Samuel sanoi Iisaille: 'Herra ei ole valinnut ketään näistä'.
Ja Samuel kysyi Iisailta: 'Siinäkö olivat kaikki nuorukaiset?'
Hän vastasi: 'Vielä on nuorin jäljellä, mutta hän on kaitsemassa lampaita'.
Niin Samuel sanoi Iisaille: 'Lähetä noutamaan hänet, -
sillä me emme istu ruualle, ennenkuin hän tulee tänne'.
Silloin tämä noudatti hänet; -
ja hän oli verevä, kaunissilmäinen ja sorea nähdä.
Ja Herra sanoi: 'Nouse ja voitele tämä, sillä hän se on'.
Niin Samuel otti öljysarven ja voiteli hänet hänen veljiensä keskellä.
Ja Herran henki tuli Daavidiin, siitä päivästä ja yhä edelleen.
Sitten Samuel nousi ja meni Raamaan." Herran sana.
Jos menette polkua pitkin kohti chupa-katosta, -
kohti metallikehikkoa, näette Beetlehemin.
Olemme hyvin lähellä tapahtumapaikkaa.
Pellot, jotka näkyvät tuolla, ovat Daavidin peltoja.
Siellä Daavid kaitsi lampaita.
Sopii siis hyvin, että puhumme siitä täällä.
Minusta on koomista, -
ettei Iisaikaan pitänyt Daavidia arvollisena.
Daavidia ei edes luettu mukaan, kun poikia esiteltiin.
Niin ulkona hän oli kuvioista.
Onko teistä kukaan kokenut perheessään tällaista?
Ehkä teistä jotkut olivat lempilapsia.
Onko teistä kukaan kokenut istuvansa parrulla viimeisenä?
Muut voisivat helposti tyrkätä minut pois parrulta.
Kunpa se ei olisi tällaista, -
mutta monissa perheissä eri lapset kokevat, -
että jotakuta suositaan.
"Minusta pidetään ja minua rakastetaan, mutten ole suosikki."
En tiedä, onko teistä tuntunut siltä.
Nuorempia sisaruksiani hemmoteltiin enemmän kuin minua.
Olen vanhin tyttö. Minulla on vielä isoveli. Meitä oli viisi sisarusta: -
kolme poikaa ja kaksi tyttöä. Tiesin, että vanhempani rakastivat minua, -
mutta minua ei lellitty. Jos halusin jotakin, jouduin raatamaan sen eteen.
Tiesin, että minua rakastettiin, -
mutta silti minun oli vaikea katsoa, kun nuorempia lellittiin.
Minä raadoin joka pikkuasian eteen.
Nykyään arvostan asioita elämässäni luultavasti enemmän kuin he.
Profeetta saapui kylään. Daavid jätettiin pellolle.
"Paimentakoon hän lampaita. Ei häntä kuitenkaan valita."
Samuel kävi heitä läpi. Hänkin arvioi ulkomuodon mukaan.
Samuel ajatteli: "Varmasti se on Eliab, -
koska hän on kookas, komea ja vanhin."
Ei.
Jumala katseli pientä poikaa, joka oli pellolla lampaiden kanssa.
Hän katsoi hänen sydäntään.
Kuvittelen aina, millainen Daavid oli pellolla lampaiden kanssa.
Hänellä oli harppu. Heti tämän tapauksen jälkeen, -
kun Daavid oli voideltu, Jumalan Henki lähti Saulista.
Miksihän? Se siirtyi yhdestä toiseen.
Saul tuli levottomaksi. Paha henki hyökkäsi häntä kohti.
Kuka oli ainoa henkilö, joka voi auttaa häntä? - Daavid.
Henki, joka oli Saulissa, meni Daavidiin.
Saul koki rauhaa vain silloin, kun Daavid soitti hänelle harppua.
Se on hyvin koomista.
Daavidilla oli luultavasti pieni laukku.
Hän piti laukussa harppua.
Sen piti olla kannettava. Hän oli paimen.
Hän ei voinut kantaa isoa...
Kuvittele hänet paimenessa kantamassa isoa harppua.
Hänellä oli pieni laukku, jossa hän piti harppua.
Hän pystyi liikkumaan.
Kun lampaat söivät ruohoa, hän istui kivellä ja ylisti Herraa.
Meillä jokaisella on tällainen paikka.
Kun Jumala puhui minulle sydämestä, -
se oli minun "Daavid kedolla" -hetkeni.
Teistä jokaisella on tällainen hetki, olipa ketonne mikä tahansa.
Mikä on ketosi? Sinä tiedät. Se voi olla takapiha.
Se voi olla kylpyhuone.
Missä Jumala sitten kohtasikaan sinua ensimmäisen kerran.
Vain sinä tiedät sen paikan.
Sinä yksin tiedät sen. Sitä eivät tiedä edes läheisimmätkään.
Jumala alkoi puhua sydämellesi elämästäsi ja tehtävästäsi.
Sanon aina, että kuvittelen olevani kuin Daavid pellolla.
Muistan ensimmäiset hetket, -
kun Jumala alkoi puhua minulle sydämestä.
Sitä Hän haluaa. Hän haluaa sydämesi, -
ei mitään muuta tässä maailmassa.
Olen siitä täysin vakuuttunut.
Voin tehdä mitä vain tai en mitään.
Kun tulin rukoushuoneelle vapaa- ehtoistyöhön ensimmäistä kertaa, -
sanoin vaikka peseväni vessoja. Niin teinkin.
Sen ei ole väliä, mitä teen. Tärkeää on sydän, jolla sitä teen.
Tärkeintä on motiivi.
Kaikki äidit tietävät, mitä tarkoitan.
Katson Hannaa, koska aion kutsua hänet eteen.
Hanna on kuuden lapsen äiti.
Jokainen äiti tekee asioita, joita ei voi edes kuvitella.
Sitä tekee vaikka mitä lastensa eteen.
Sitä putsaa vaippoja, oksennusta ja sottaisia vaatteita, -
ja vain itse tietää sen.
Äiti tekee sen, koska hän rakastaa lapsiaan. Motiivi on puhdas.
Kukaan ei tiedä siitä, ei edes silloin, kun lapset kasvavat ja menestyvät.
Vain itse tietää, miten valvoi yöt lapsen takia.
Elämämme Jumalan edessä on sellainen. Ihmiset eivät näe sitä.
Minun elämäni on jäävuori.
Ihmisistä suuri osa näkee vain huipun siitä, kenet he luulevat minun olevan.
Veden alla on iso lohkare.
Se edustaa kaikkea, mitä teen ja mitä miehenikään ei näe: -
kaikki asiat, joita teen rakkaudessa ja jotka Jumala näkee.
Se on tärkeintä. Elämme Jumalalle. Seisomme Hänen edessään, -
ja Hän sanoo monelle: "Minä en tunne teitä."
Ihmiset luettelevat asioita, joita he tekivät Hänen nimessään, -
mutta Hän sanoo: "En tunne teitä."
Minulle se on pelottava päivä.
Viime kädessä elämäni jokaisessa hetkessä kyse on siitä, -
millainen on sydämeni Jumalan edessä.
Mieheni ja minä olemme kuulleet, että moni ihminen on tuominnut meidät.
Monet ovat puhuneet meistä asioita, jotka eivät pidä paikkansa.
Se sattuu.
Muistan, miten teini-ikäisenä tulin kotiin, kun joku oli sanonut pahasti.
Sanoin isälle itkien: "Tuo tyttö sanoi minusta näin."
Isä kysyi: "Pitääkö se paikkansa?"
Sanoin: "Isä! Sinä tunnet minut. Tiedät, ettei se ole totta."
Ehkä se oli totta. Joskus ihmiset loukkaavat meitä sanoillaan, -
ja joskus kysyn Jumalalta epätietoisena: "Onko se totta?
Olenko sellainen, mistä minua syytetään?"
Menen Jumalan eteen ja sanon: "Jumala, tunnet sydämeni.
Jos se on totta, teen parannuksen.
Jos se ei ole totta, vahvista sydäntäni, jotta tiedän totuuden itsestäni."
On monia muita asioita, joita voisin sanoa, mutta en aio sanoa niitä.
Tahtoisin rohkaista teitä...
Käsittelen sanomaa paljon laajemmin kirjassani.
Totta puhuakseni -
karsin kirjastani monia omia ideoitani.
Tein siitä ohjeellisen.
En tahdo paljastaa asioita, vaan tahdon, että lukija hoksaa itse.
Kirjassa on ohjailevia ajatuksia ja kysymyksiä.
Täytyy oivaltaa itse.
Tahdon lasten, aikuisten, naisten, miesten ja kaikenikäisten lukevan -
ja kysyvän, miltä heidän sisäinen maailmansa näyttää.
Kirjaa voi lukea lasten kanssa.
Voi kysyä lapselta, mikä kuva puhuttelee heitä.
Kysyn, millaista sydäntä Jumala tahtoo, ja yritän vastata siihen.
Millainen on Jumalan mielen mukainen sydän?
Mikä on tehtävämme Jumalan edessä? Millainen on Daavidin sydän?
En ehdi vastata nyt kaikkiin kysymyksiin.
Yhden asian tiedän. Elämme lopunaikoja.
Oletko samaa mieltä?
Olen varma, että saan nähdä Herran tulemisen.
Herra näytti sen minulle, kun olin lapsi.
Hän näytti, että näkisin monia asioita. Näen niitä tälläkin hetkellä.
Kun ihmiset puhuvat lopunajoista, he ovat hyvin pelokkaita.
Sitä alkaa hysteerisenä pelätä maailmanloppua.
Ihmiset etsivät piilopaikkaa ja varastoivat ruokaa.
He kätkevät maahan kultaa ja tekevät muita hulluja juttuja.
Kysyin Jumalalta, haluaako Hän, että minäkin teen hulluja juttuja -
ja pähkäilen asioita. Tunnemme ihmisiä, -
jotka ovat muodostaneet lopunaikojen apokalyptisia yhdyskuntia.
Enpä tiedä siitä. Kysyin Jumalalta, mitä Hän haluaa meidän tietävän, -
jotta voimme valmistautua lopunaikoihin.
Kaikki Jeesuksen varoitukset liittyivät sydämeen.
Hän sanoi, että tulee maanjäristyksiä, sotia, -
eksytystä, vääriä profeettoja, tsunameja ja muita asioita.
Tulee yhtenäinen maailmanuskonto, antikristus, -
vääränlaisia poliittisia järjestelmiä ja kaikkia asioita.
Hän sanoi meille: "Varokaa!
Katsokaa, ettei teitä eksytetä."
Varmistakaa, etteivät tämän maailman huolet raskauta sydäntänne.
Varmistakaa, ettei sydämenne kylmene.
Varmistakaa, että lampussanne on öljyä."
Hän ei varoittanut rahajärjestelmästä, ruoasta tai muusta sellaisesta.
Hän jopa sanoi: "Älkää murehtiko ruoasta, vaatteista tai muusta.
Etsikää ensin Jumalan valtakuntaa.
Jos osaan pitää huolta planeetasta, osaan pitää huolta teistäkin."
Meidän ei tarvitse murehtia. Hän sanoi: "Valvo sydäntäsi.
Varjele sydäntäsi yli kaiken varottavan."
Jos sydän kylmenee, menemme maailman teitä.
Jos pysyt palavana tulessa ja rakkaudessa Jumalaa kohtaan, -
et joudu eksytetyksi.
Lopunaikoina on kaksi uskontojärjestelmää.
Ihmiset palvelevat joko syntiä tai Jumalaa.
Se on kuin bändikilpailu.
Joko palvelee Jumalaa tai toista puolta.
Varmistakaa, että sydämenne on lujasti Jumalan rakkaudessa, -
kuuma ja palava, että lampussanne on öljyä -
ja että sydämenne havaitaan täydelliseksi Hänen edessään.
Sitten tiedätte, ettette käänny pois Hänestä.
Eikö olisikin kamalaa, jos lopunaikoina kääntyisimme pois Herrasta?
Emme voi tehdä muuta. Ehkä minut poltetaan roviolla.
Ehkä meidät ristiinnaulitaan. Ei tiedä. Kukaan ei voi viedä tätä pois minulta.
Isä, me kiitämme Sinua sydämen sanomasta.
Ehdin sanoa tässä ajassa hyvin vähän. Jumala, tunnet sydämeni.
Herra, rukoilen jokaisen salissa olevan naisen puolesta.
Ei ole väliä, mikä on tilanne elämässämme, -
kunhan sydämemme on oikealla paikalla edessäsi.
Jokapäiväinen työmme on pitää sydämemme täydellisenä, -
kun huolehdimme perheestämme tai mikä sitten onkaan tehtävämme.
Isä, auta meitä varjelemaan sydämemme yli kaiken varottavan, -
sillä sieltä elämä lähtee. Herra, opeta meille teitäsi. Anna viisas sydän, -
jotta osaamme laskea päivämme oikein.
Kosketa jokaista sydäntä täällä.
Näytä, jos sydämessämme jonkin täytyy muuttua.
Anna meille parannuksenteon lahja.
Anna meille pehmeä sydän.
Anna meille lihasydän. Anna meille uusi sydän.
Uudista sydämemme edessäsi.
Anna meille jälleen autuutesi ilo.
Auta meitä palaamaan ensi- rakkauteen, koska vain sillä on väliä, -
kun kaikki on sanottu ja tehty ja kun maailma katoaa.
Vain sydän, joka sykkii Sinulle, on silloin tärkeä.
Isä, anna meille sydän, joka etsii Sinua. Anna meille Daavidin sydän.
Sinetöi se ikuisiksi ajoiksi. Sinetöi työ, jonka olet aloittanut meissä.
Kiitos Herra Jeesuksen nimessä. Aamen.
Halleluja!
Suomennos: Marianne Tenetz